KOMMISSIONENS FORORDNING (EF) Nr. 760/98 af 3. april 1998 om ændring af forordning (EF) nr. 658/96 om betingelser for ydelse af godtgørelser under støtteordningen for producenter af visse markafgrøder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 2309/97 (2), særlig artikel 11, stk. 1, og artikel 12, og

ud fra følgende betragtninger:

Forordning (EØF) nr. 1765/92 ophæver ordningen med registeret over individuelle rettigheder for hård hvede og fastsætter, at supplementet til den godtgørelse, der er omhandlet i afsnit I i nævnte forordning, udbetales til producenter af hård hvede i de traditionelle produktionsregioner op til et maksimalt garantiareal i hver enkelt berørt medlemsstat; dette maksimumareal kan fordeles på produktionsregioner; for at undgå opsplitning af produktionsområderne og for at overholde princippet om forholdsmæssighed ved anvendelsen af eventuelle sanktioner i forbindelse med overskridelser er det nødvendigt at fastlægge en de minimis-regel for disse regioners størrelse; i Italiens tilfælde er der ved fastsættelsen af det maksimale areal taget hensyn til arealer, der er omfattet af en femårig jordudtagning, og der skal derfor tages hensyn hertil ved en eventuel fordeling af dette areal;

metoden til beregning af eventuel overskridelse af dette maksimale areal og datoen for underretning om den eventuelle overskridelse bør præciseres; som følge af ændringen af ordningen bør fristen for meddelelsen til Kommissionen af den definitive procentsats for overskridelse udskydes for de to første produktionsår, hvor ordningen anvendes;

visse medlemsstater er blevet tildelt nye arealer i ikke-traditionelle områder; det bør derfor fastlægges, hvilke regioner i medlemsstaterne det drejer sig om, og hvilken metode der skal anvendes til beregning af overskridelsen;

der skal i henhold til forordning (EØF) nr. 1765/92 anvendes certificeret sædekorn; der bør træffes særlige foranstaltninger for at sikre denne anvendelse; der bør fastsættes en minimumsmængde og en overgangsperiode for at nå op på denne mængde, således at det undgås, at der opstår forsyningsvanskeligheder og forstyrrelser på markedet for certificeret sædekorn; af hensyn til nærhedsprincippet og landbrugets forskelligartethed medlemsstaterne imellem og regionerne imellem i de enkelte medlemsstater bør det overlades til de berørte medlemsstater at fastsætte denne mængde og fastlægge eventuelle overgangsforanstaltninger;

Kommissionens forordning (EF) nr. 658/96 (3), senest ændret ved forordning (EF) nr. 1779/97 (4), fastsætter, med henblik på anvendelse af artikel 4, stk. 3 og 4, i forordning (EØF) nr. 1765/92, visse betingelser for berettigelse til et supplement til godtgørelsen og den særlige støtte for hård hvede;

i henhold til forordning (EF) nr. 658/96 er det kun rapsproducenter, der anvender kvalitetsfrø og specificerede sorter, der er støtteberettigede; vandindholdet bør angives ved analyse af glukosinolatindholdet;

producenterne har nu adgang til nye rapssorter, der lever op til de fastsatte kriterier; disse sorter bør tilføjes på listen;

ifølge artikel 10, stk. 2, i forordning (EØF) nr. 1765/92 skal producenterne af korn, oliefrø og proteinafgrøder have afsluttet såningen senest den 15. maj; i visse tilfælde kan såningen udsættes til efter den 15. maj på grund af de klimatiske betingelser; fristen for såning bør forlænges for visse afgrøder i visse regioner;

i Kommissionens forordning (EF) nr. 658/96 opstilles en liste over disse regioner; erfaringen viser, at listen bør ændres for Frankrigs vedkommende;

forordning (EF) nr. 658/96 bør ændres i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

I forordning (EF) nr. 658/96 foretages følgende ændringer:

1) I artikel 4 foretages følgende ændringer:

a) Stk. 2 affattes således:

»2. Medlemsstaterne iværksætter en kvalitetspolitik for raps- og rybsfrø ved at begrænse muligheden for at yde godtgørelse til kun at omfatte dobbeltlave sorter (00) af raps- og rybsfrø. Ved dobbeltlave sorter forstås sorter, herunder sammensatte sorter, for hvilke det er påvist, at de normalt giver frø med et glukosinolatindhold på 25 ìmol/g eller derunder ved et vandindhold på 9 %, bestemt i overensstemmelse med EN ISO 9167-1:1995, og et erucasyreindhold på 2 % eller derunder af det samlede fedtsyreindhold, bestemt i overensstemmelse med EN ISO 5508:1995.«

b) Stk. 3, litra b), affattes således:

»b) frø, som er fremkommet ved høst efter såning af certificeret frø af en sort, der er anført i bilag II, på den samme bedrift, og for hvilke det på grundlag af en analyse af en repræsentativ prøve udtaget af en udpeget repræsentant for den kompetente nationale myndighed godtgøres, at de har et glukosinolatindhold på højst 18,0 ìmol/g frø ved et vandindhold på 9 %.«

2) Artikel 6 affattes således:

»Artikel 6

1. Med henblik på anvendelse af artikel 4, stk. 3, i forordning (EØF) nr. 1765/92 modtager producenterne i de produktionsområder, der er nævnt i bilag II til nævnte forordning, maksimalt supplementet til godtgørelsen for det antal hektar under det maksimale garantiareal, der er anført i bilag III til nævnte forordning.

I Østrig ydes dette supplement for de områder i Pannonien, der er nævnt i bilag Va.

2. I forbindelse med fordeling af det maksimale garantiareal på de produktionsregioner, der er nævnt i artikel 4, stk. 3, tredje afsnit, i forordning (EØF) nr. 1765/92

a) kan de berørte medlemsstater, hvis en produktionsregions areal er på under 500 ha, lægge denne sammen med en tilgrænsende produktionsregion

b) kan Italien tage hensyn til arealer, hvor der traditionelt dyrkes hård hvede, og som er omfattet af den femårige jordudtagning i perioden 1993-97

c) underretter de berørte medlemsstater senest 30. september i produktionsåret forud for det år, for hvilket der ansøges om godtgørelse, producenterne og Kommissionen om fordelingen af det maksimale garantiareal.

3. Ved konstatering af en eventuel overskridelse af det maksimale garantiareal tager medlemsstatens kompetente myndighed dels hensyn til det maksimale garantiareal, eventuelt fordelt på regioner, der er fastsat i bilag III til forordning (EØF) nr. 1765/92, dels til summen af de arealer, for hvilke der er ansøgt om betaling af supplement til godtgørelsen for hård hvede, således som den er justeret efter artikel 1, stk. 2, i Kommissionens forordning (EØF) nr. 2836/93 (*). De arealer, der berettiger til udbetaling af supplementet, reduceres forholdsmæssigt efter anvendelse af artikel 2, stk. 6, første led, i forordning (EØF) nr. 1765/92.

Hvis der konstateres en overskridelse, meddeler medlemsstaten snarest og senest den 30. september Kommissionen den procentvise overskridelse og den eventuelle fordeling heraf på produktionsregionerne.

For produktionsårene 1999/2000 og 2000/01 giver medlemsstaten uanset andet afsnit senest den 30. september Kommissionen meddelelse om den forventede procentvise overskridelse og den eventuelle fordeling heraf mellem produktionsregionerne og senest den 31. december om den definitive procentvise overskridelse og den eventuelle fordeling heraf mellem produktionsregionerne.

4. Den særlige støtte, der er nævnt i artikel 4, stk. 4, i forordning (EØF) nr. 1765/92, ydes i de områder, der er nævnt i bilag VI til nærværende forordning, og op til det antal hektar, der er anført i bilag IIIa til nævnte forordning; i disse områder ydes støtten for alle marker, hvor der dyrkes hård hvede, og som berettiger til den godtgørelse for markafgrøder, der er nævnt i artikel 2 i forordning (EØF) nr. 1765/92.

Hvis summen af arealerne med hård hvede, som justeret efter artikel 1, stk. 2, i forordning (EØF) nr. 2836/93, for hvilke der er indgivet ansøgninger om særlig støtte, overskrider det loft, der er omhandlet i første afsnit, reduceres de arealer, der er berettiget til særlig støtte, forholdsmæssigt efter anvendelse af artikel 2, stk. 6, første led, i forordning (EØF) nr. 1765/92. Medlemsstaten meddeler snarest og senest den 30. september Kommissionen den procentvise overskridelse.

For produktionsårene 1999/2000 og 2000/01 giver medlemsstaten uanset andet afsnit senest den 30. september Kommissionen meddelelse om den forventede procentvise overskridelse og senest den 31. december om den definitive procentvise overskridelse.

5. Med henblik på ydelse af den støtte for hård hvede, der er omhandlet i stk. 1 og 4, bør ansøgningen om arealstøtte, der er omhandlet i artikel 4 i Kommissionens forordning (EØF) nr. 3887/92 (**), indeholde alle nødvendige oplysninger til identificering af de marker, der er tilsået med hård hvede, og desuden være ledsaget af bevis for, at der er anvendt certificeret sædekorn.

Ansøgningen om støtte for hård hvede er betinget af:

a) indgivelse af en ansøgning om godtgørelse for et tilsvarende antal hektar med hård hvede

b) anvendelse af certificeret sædekorn i overensstemmelse med Rådets direktiv 66/402/EØF (***).

De sorter, der er udelukket fra støtteordningen for hård hvede for produktionsåret 1992/93, er ligeledes udelukket i forbindelse med nærværende artikel.

6. Medlemsstaterne fastsætter den minimale mængde certificeret sædekorn, der skal anvendes i henhold til almindelig dyrkningspraksis i den pågældende medlemsstat.

Hvis det er nødvendigt at anvende særlige foranstaltninger med henblik på efterlevelse af dette krav, kan medlemsstaterne fastsætte en overgangsperiode på højst tre år for at nå op på denne mængde.

De meddeler senest den 30. juni 1998 Kommissionen de trufne foranstaltninger, navnlig vedrørende den minimale mængde og beviset for anvendelse af certificeret sædekorn.

7. Supplementet og den særlige støtte for hård hvede udbetales samtidigt med godtgørelsen.

(*) EFT L 260 af 19. 10. 1993, s. 3.

(**) EFT L 391 af 31. 12. 1992, s. 36.

(***) EFT 125 af 11. 7. 1966, s. 2309/66.«

3) I bilag II foretages følgende ændringer:

a) Følgende ændringer indsættes:

»Adder, Adelie, Alba, Alexis, Angus, Basun, Belmondo, Booster, Boston, Britta, Buffalo, Campus, Canary, Captain, Cleo, Cocoon, Colibri, Colonel, Colosse, Colyse, Comando, Comet, Complex, Concept, Corlee, Corona, Coronet, Corsair, Cosmic, CSH 09, CSH 17, CSH 18, Diego, Eden, Eliot, Elite, Embleme, Enrico, Epik, Erik, Evora, Fimbul, Focus, Folck, Kanela, Kutiba, H3, H4, Harp, Ibrix, Impulse, ISH 95-11, Laser, Leopard, Liratun, Lisabeth, Lorbas, Lucia, Madrigal, Mammut, Maximus, Maximus VA 75, Mocco, Mondea, Morgan, Mustang, Orient, Partner, Pirate, Pluto, Poseidon, Praska, Quantum, Rock, RPC 550, Sandra, Savoy, Savoy VA 75, SH 5005/94, Skye, SPE 520, Superior, Teco, Terra, Troika, Zebra, Zenith.«

b) Sorten Maplus udgår.

4) Titlen til bilag Va affattes således:

»Områder omhandlet i artikel 6, stk. 1, andet afsnit.«

5) Bilag VI affattes som angivet i bilaget til nærværende forordning.

6) I bilag IX, tabel 1, tilføjes regionen »Franche-Comté« på listen over franske regioner, for hvilke fristen for tilsåning med majs udsættes til den 31. maj.

Artikel 2

Produktionsåret 1998/99 er det sidste, for hvilken sorten Maplus er berettiget til godtgørelse.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, nr. 2, nr. 3, litra b), og nr. 5, anvendes fra produktionsåret 1999/2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 1998.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 12.

(2) EFT L 321 af 22. 11. 1997, s. 3.

(3) EFT L 91 af 12. 4. 1996, s. 46.

(4) EFT L 252 af 16. 9. 1997, s. 18.

BILAG

»BILAG VI

OMRÅDER, DER ER BERETTIGEDE TIL SÆRLIG STØTTE FOR HÅRD HVEDE

TYSKLAND

Kreise

Baden-Württemberg:

Stadt Stuttgart, Ludwigsburg, Rems-Murr-Kreis, Stadt Heilbronn, Heilbronn, Hohenlohekreis, Main-Tauber-Kreis, Stadt Karlsruhe, Karlsruhe, Stadt Baden-Baden, Rastatt, Stadt Heidelberg, Stadt Mannheim, Rhein-Neckar-Kreis, Stadt Pforzheim, Enzkreis, Ortenaukreis

Bayern:

Stadt Ingolstadt, Dachau, Eichstätt, Freising, Fürstenfeldbrück, Neuburg-Schrobenhausen, Pfaffenhofen a.d.Ilm, Kelheim, Stadt Ansbach, Neustadt-Bad Winsheim, Stadt Aschaffenburg, Aschaffenburg, Bad Kissingen, Rhön-Grabfeld, Haßberge, Kitzingen, Main-Spessart, Stadt Schweinfurt, Schweinfurt, Stadt Würzburg, Würzburg

Rheinland-Pfalz:

Ahrweiler, Stadt Koblenz, Mayen-Koblenz, Bad Kreuznach, Rhein-Lahn-Kreis, Westerwald-Kreis, Bernkastel-Wittlich, Bitburg-Prüm, Daun, Trier-Saarburg, Stadt Trier, Stadt Frankenthal, Landau i.d.P., Ludwigshafen, Mainz, Neustadt/Weinstr., Speyer, Worms, Alzey-Worms, Bad Dürkheim, Donnersbergkreis, Germersheim, Südl. Weinstraße, Ludwigshafen, Mainz-Bingen

Hessen:

Stadt Frankfurt/Main, Wiesbaden, Bergstraße, Stadt Darmstadt, Darmstadt-Dieburg, Groß-Gerau, Hochtaunuskreis, Main-Kinzig-Kreis, Main-Taunus-Kreis, Stadt Offenbach, Offenbach, Rheingau-Taunus-Kreis, Wetteraukreis, Lahn-Dill-Kreis, Limburg-Weilburg

Saarland:

Stadt Saarbrücken, Merzig-Wadern, Neunkirchen, Saarlouis, Sankt Wendel

Sachsen:

Mittweida, Muldentalkreis

Sachsen-Anhalt:

Bernburg, Köthen, Burgenlandkreis, Mansfelder Land, Merseburg-Querfurt, Saalkreis, Sangerhausen, Aschersleben-Straßfurt, Halberstadt, Jerichower Land, Quedlinburg, Schönebeck

Thüringen:

Unstrut-Hainich-Kreis, Kyffhäuserkreis, Gotha, Sömmerda, Hildburghausen, Stadt Weimar, Weimarer Land, Altenburger Land, Stadt Erfurt

SPANIEN

Comarcas Agrícolas

Almazán (SO), Bajo Aragón (TE), Campiña (GU), Campo de Gómara (SO), Centro (AB), El Cerrato (P), Hoya de Huesca (HU), La Montaña (A), Las Vegas (M), Logrosán (CC), Monegros (HU), Noroeste (MU), Requena-Utiel (V), Rioja Baja (LO), Segría (L), Sierra Rioja Baja (LO), Sur (VA), Suroeste y Valle de Guadalentín (MU), Trujillo (CC), Urgel (L), Valle de Ayora (V)

FRANKRIG

Départements

Aisne, Aube, Charente, Charente-Maritime, Cher, Deux-Sèvres, Essonne, Eure, Eure-et-Loir, Indre, Indre-et-Loire, Loir-et-Cher, Loiret, Lot-et-Garonne, Maine-et-Loire, Marne, Nièvre, Orne, Sarthe, Seine-et-Marne, Vendée, Vienne, Yonne, Yvelines

ITALIEN

Province

Alessandria, Bologna, Brescia, Cremona, Ferrara, Forlì, Gorizia, Mantova, Milano, Modena, Padova, Parma, Pavia, Piacenza, Pordenone, Ravenna, Reggio Emilia, Rimini, Rovigo, Torino, Treviso, Udine, Venezia, Vercelli, Verona, Vicenza

DET FORENEDE KONGERIGE

England.«